Държавен вестник, бр. 16, 2013 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  16
3. изготвя въз основа на оценката по т. 1 
мотивирано предложение до общинския съ-
вет за издаване на сертификат за инвестиция 
клас В или за отказ в случаите по чл. 19а;
4. изпраща до общинския съвет предло-
жението по т. 3 заедно с окомплектованите 
документи по чл. 18, ал. 5 в 30-дневен срок 
от подаването им.“
§ 15. В чл. 20 се правят следните изменения 
и допълнения:
1. В ал. 1:
а) в т. 1 след думите „класът на инвестици-
ята“ се добавя „като клас А, клас Б или като 
приоритетен инвестиционен проект по чл. 22е 
на основание решение на Министерския съвет“;
б) точка 3 се изменя така:
„3. публикува информация за сертифицира-
ните и насърчени по този закон инвестиции 
на интернет страницата на Министерството 
на икономиката, енергетиката и туризма или 
на агенцията.“
2. В ал. 2 думите „министъра на икономи-
ката, енергетиката и туризма министърът на 
финансите и министърът на труда и социал-
ната политика“ се заменят с „министъра на 
икономиката, енергетиката и туризма или на 
кмета на общината министърът на финансите, 
министърът на труда и социалната политика и 
другите компетентни органи“ и думите „чл. 15, 
ал. 2“ се заменят с „чл. 15, ал. 4“.
3. Създава се ал. 3:
„(3) Кметът на общината:
1. издава сертификат за инвестиция клас В 
въз основа на решение на общинския съвет 
по реда на чл. 22з и 22и;
2. отказва издаването на сертификат за ин-
вестиция клас В в случаите по чл. 19а;
3. предоставя информация за сертифицира-
ните и насърчени по този закон инвестиции 
клас В на интернет страницата на общината 
и с годишния доклад по чл. 22и, т. 8.“
§ 16. В глава трета, раздел II се създава 
чл. 20а:
„Чл. 20а. По искане на инвеститор минис-
търът на икономиката, енергетиката и туризма 
може еднократно да удължи срока на действие 
на сертификат по чл. 20, ал. 1, т. 1 до две го-
дини по реда на издаването му, когато:
1. административното обслужване не е из-
вършено в сроковете по чл. 21 по причина, за 
която инвеститорът не отговаря;
2. мярката по чл. 22а не е осъществена по 
причина, за която инвеститорът не отговаря;
3. инвестиционният проект не е изпълнен 
пълно или частично вследствие на непреодо-
лима сила, посочена в договор или в спора-
зумение с инвеститора по този закон, или по 
приложимото право на Европейския съюз.“
§ 17. В чл. 22а се правят следните допъл-
нения:
1. В ал. 3 се създават изречения трето и чет-
върто: „Инвестицията се смята за неизпълнена, 
когато размерът є е под изискуемия минимален 
размер, определен по чл. 12, ал. 2, т. 5, и не 
е изпълнено условието по ал. 13, установено 
с финансови отчети и справка, заверени от 
регистриран одитор, съгласно Закона за незави-
симия финансов одит. Разходите по дейността 
на одитора са за сметка на инвеститора.“
2. Създава се ал. 13:
„(13) Правата върху имотите по ал. 1 и ал. 10, 
т. 2 могат да се прехвърлят или учредяват само 
ако размерът на планираната инвестиция като 
разходи за дълготрайни материални активи е 
над 5 пъти по-голям от пазарната оценка на 
имота по ал. 2. Неизпълнението на изискването 
се включва в съответния договор с инвеститора 
като основание за развалянето му по ал. 3.“
§ 18. В чл. 22в се правят следните изменения:
1. В ал. 1, т. 2 думата „кумулативно“ се 
заменя с „едновременно“.
2. Алинея 4 се отменя.
§ 19. Член 22д се изменя така: 
„Чл. 22д. (1) По предложение на министъ-
ра на икономиката, енергетиката и туризма 
Министерският съвет може да отпуска сред-
ства за частично възстановяване, за период 
не по-дълъг от 24 месеца от разкриването на 
съответното работно място, на направените 
от инвеститора за негова сметка в качеството 
му на работодател задължителни осигурителни 
вноски за държавното обществено осигуряване, 
за допълнителното задължително пенсионно 
осигуряване и за задължителното здравно оси-
гуряване за работниците и служителите, заели 
новите работни места, когато са изпълнени 
едновременно следните условия:
1. инвестицията е с издаден сертификат за 
инвестиция клас А, клас Б или приоритетен 
инвестиционен проект;
2. създадената с осъществяването на ин-
вестиционния проект заетост, определена 
като средносписъчна численост на персонала, 
отговаря на условията по чл. 12, ал. 2, т. 5 и 
т. 7, букви „а“ и „б“;
3. годишното трудово възнаграждение на 
заетите по трудово правоотношение в предприя-
тието на инвеститора е по-високо от средното в 
страната за съответната икономическа дейност, 
в която се осъществява инвестиционният про-
ект, по данни на Националния статистически 
институт за срока на поддържане на заетостта 
по чл. 12, ал. 2, т. 7, буква „в“;
4. лицето, осъществяващо инвестицията 
по т. 1, няма задължения за неизпълнение на 
сключени договори по програми, мерки и обу-
чения по Закона за насърчаване на заетостта;
5. за същите разходи не са получени средства 
от други публични източници на финансиране.
(2) За прилагането на мярката по ал. 1 
новоразкритите работни места трябва да са 
заети от български граждани, граждани на 
друга държава – членка на Европейския съюз, 
на друга държава – страна по Споразумението 
за Европейското икономическо пространство,